Хенри Пърсел
Хенри Пърсел () е английски композитор от епохата на барока. Характерното за музиката му е съчетаването на елементи от френския и италианския барок с такива от английския.

Биография 
Роден е на 10 септември 1659 г. в лондонския район Уестминстър. Неговият баща – също Хенри Пърсел – е бил член на Кралската капела. Хенри е най-големият от тримата му сина. След смъртта на баща му през 1664 г. неговият чичо Томас Пърсел се заема с образованието му.

От 1676 г. Пърсел е органист в Уестминстърското абатство.

Умира на 21 ноември 1695 в дома си в Уестминстър, оставяйки сами съпругата си и трите си деца. Съществуват много хипотези как и от какво точно умира композиторът, но по-известните теории са две:
 Тежка пневмония (прибирайки се късно вечерта след театрална постановка, не успява да влезе в дома си и дълго време стои навън, докато жена му му отвори, в резултат на което се простудява и впоследствие заболява тежко).
 Туберкулоза.

Погребан е в Уестминстърското абатство.

Творчество 
Говори се, че Пърсел композирал от 9-годишен, но първата му завършена творба е „Ода за рождения ден на краля“ от 1670 г. През 1676 г. написва няколко произведения, като музиката по трагедията „Абделазар“ на Афра Бен. През 1685 г. написва операта „Дидона и Еней“, която се счита за първата истинска английска опера. Либретото е дело на Нахум Тейт. Творбите му „Te Deum“ и „Jubilate“, написани за деня на света Сесилия през 1694 г., са определяни като едни от най-добрите му.

Хенри Пърсел е автор и на множество оди, кантати, песни, полуопери (музика към театрални постановки), сакрални произведения и сонати.

Източници 
 Purcell
 Purcell's London
 The Purcell Society
 Short biography, audio samples and images of Purcell
 Monument to Purcell
 Dido's Lament
 National Trust catalogue entry for manuscript music, copied by 
 Select digitized images from Old English Songs

Външни препратки 
 Purcell: Complete Chamber Music Vol.2

Пърсел, Хенри
Пърсел, Хенри
Родени в Лондон
Починали в Лондон